[{"text_idx": "#000000", "text": "ViirusedKoroonaviirusVaktsineerimineDr. Vassiljevi no\u0303uanneKaalust alla!Ajakiri TiiuTreenimineHea no\u0303uKehaMeeledLapsed"}, {"text_idx": "#000001", "text": "36aastase Maire (nimi muudetud) so\u0303nul ilmnes pojal esimene su\u0308mptom pa\u0308rast tuulero\u0303ugete po\u0303demist \u2013 laps hakkas keskmisest rohkem jooma. \u201eMa ei po\u0308o\u0308ranud sellele ta\u0308helepanu, sest meil on va\u0308ikene toitumiskriis: poiss tarbib korraga umbes 50 grammi tahket toitu ja sinna juurde 300 milliliitrit piima. Ta lihtsalt selekteerib enda jaoks toite va\u0308lja \u2013 kui keelega proovides maitse meeldib, siis so\u0308o\u0308b.\u201c Pa\u0308eval tarbitud vedelik tahtis aga o\u0308o\u0308sel va\u0308lja pa\u0308a\u0308seda. \u201eMa vahetasin tal ma\u0308hkmeid ka o\u0308o\u0308siti, kuid ta oli mul ikka la\u0308bima\u0308rg,\u201c u\u0308tleb pereema."}, {"text_idx": "#000002", "text": "Lumepall veeres edasi ja peagi ilmusid poisil ma\u0308hkmepiirkonda punased laigud. \u201ePerearst pani diagnoosiks, et tegemist on ma\u0308hkmelo\u0308o\u0308bega, aga haiglas selgus, et hoopiski seen on tekkinud,\u201c so\u0303nab Maire. Ka lapse ka\u0308itumine muutus ebastabiilseks: muidu nunnu pesamuna hakkas pereliikmeid rusikaga lo\u0308o\u0308ma ja asju loopima. Aeg-ajalt oli ta ka va\u0308ga loid ega jo\u0303udnud midagi teha."}, {"text_idx": "#000003", "text": "Ko\u0303ik need ma\u0308rgid viitasid, et lapse veresuhkur on liiga ko\u0303rge, kuid seda ei osanud kahtlustada ei ema ega perearst. Kuna poiss ka oksendas, kahtlustas perearst ko\u0303huviirust. Arst keelas lapsele piima andmise ja ka\u0308skis selle asendada tee ning suure suhkrusisaldusega mahladega. Poisile tehti ka vereproov, kuid veresuhkrut ei kontrollitud. Ja\u0308rgmise pa\u0308eva hommikuks oli poja seisund juba nii hull, et Maire kutsus kiirabi. \u201eTa ei to\u0303usnud enam voodist u\u0308les. Kiirabi tuli kohale, vaatas ta u\u0308le ning viis Tartusse lastekliinikusse.\u201c"}, {"text_idx": "#000004", "text": "Haiglas tehtud analu\u0308u\u0308sid na\u0308itasid, et lapsel on suur vedelikupuudus ja tema veresuhkru na\u0308it on 32 mmol/l (normaalne on 3,5\u20135,5). \u201eOotasime koos lapsega analu\u0308u\u0308side tulemusi. Arstid tulid ku\u0308sima, kas me oleme diabeetikud. U\u0308tlesin, et ei. Arstid u\u0308tlesid mulle tema veresuhkru na\u0308idu, krabasid lapse ka\u0308est a\u0308ra ja jooksid temaga intensiivravi osakonda,\u201c meenutab Maire."}, {"text_idx": "#000005", "text": "Poiss pandi haiglavoodisse ning talle u\u0308hendati ku\u0308lge neli tilgutit, verero\u0303humo\u0303o\u0303tja ja veel mitu seadeldist. Arstid tahtsid lapsele veeni ka kanu\u0308u\u0308li panna, kuid esiti see ei o\u0303nnestunud. \u201eNad u\u0308ritasid veeni ultraheliga leida, aga pojal oli siis juba palavik tekkinud ja ta va\u0308rises. Arstid ootasid, kuni tal veresuhkur madalamaks la\u0308heks ja va\u0308rinad a\u0308ra kaoks ning alles siis saadi kanu\u0308u\u0308l sisse, et teda ei peaks igaks vereprooviks eraldi torkima,\u201c ra\u0308a\u0308gib Maire pisaratega vo\u0303ideldes. \u201eSee va\u0308ike kehakene sai korraga ku\u0308lge nii palju juhtmeid. Seda ko\u0303ike oli nii meeletult valus vaadata.\u201c"}, {"text_idx": "#000007", "text": "\u201eOlles ametilt tugiisik ja nelja lapse ema, o\u0303pid lapse juuresolekul oma emotsioone kontrollima. Ilma lapseta vo\u0303i sellest haigusest ra\u0308a\u0308kides ma nutan. Ma saan aru suhkruhaiguse to\u0303sidusest. Kui ma eksin: na\u0308iteks su\u0308stin insuliini valesti vo\u0303i arvestan su\u0308sivesikuid valesti, siis see vo\u0303ib lo\u0303ppeda sellega, et poeg vo\u0303ib viie-kuue aasta pa\u0308rast pimedaks ja\u0308a\u0308da ja tal vo\u0303ib su\u0308da u\u0308les o\u0308elda. Kui terve laps kukub ja teeb ka\u0308e vo\u0303i po\u0303lve katki, siis paraneb see paari pa\u0308evaga. Tema puhul see enam kunagi nii ei ka\u0308i.\u201c Naine lisab, et ta pole veel pa\u0308riselt aru saanud, mis on juhtunud ja kuidas sellega toime tulla. \u201eMa olen kindel, et see s\u030cokk jo\u0303uab mulle veel kohale.\u201c"}, {"text_idx": "#000008", "text": "Teisipa\u0308eval lasti Maire pisipoeg haiglast va\u0308lja, aga juba reedel tuleb uuesti kontrolli minna. \u201eMa pean oma last iga kahe tunni tagant torkima, et veresuhkrut mo\u0303o\u0303ta. Seeja\u0308rel saab ta insuliinisu\u0308sti ning siis hakkame so\u0308o\u0308ma. Ta on mul leplik. Eks me teeme talle na\u0308gusid, kui so\u0303rmest verd vo\u0303tame. Kui laps na\u0308eb, et ma vo\u0303tan asjad va\u0308lja, siis ta annab ka\u0308e ja saab aru, et nu\u0308u\u0308d on aeg verd anda. Siis ta jookseb juba ku\u0308lmkapi juurde, sest teab, et on aeg su\u0308u\u0308a. O\u0303lad on tal juba su\u0308stimisest sinised ja kintsu peal on suur sinikas,\u201c kirjeldab Maire elu diabeetikust lapsega. Ko\u0303ik need protseduurid o\u0303petati Mairele haiglas selgeks nagu ko\u0303igile teistele suhkruhaigete laste vanematele. \u201eEnne ei lubata haiglast va\u0308ljagi kui asi selge. See on va\u0308ga to\u0303sine asi.\u201c"}, {"text_idx": "#000009", "text": "Diagnoos muudab kogu pere elukorraldust"}, {"text_idx": "#000010", "text": "Maire adub, et elu suhkruhaige pojaga on va\u0308ga raske. \u201eMa saan o\u0308o\u0308sel ja\u0308rjest magada ko\u0303ige rohkem kaks tundi ja 45 minutit, sest siis on ja\u0308rjekordne veresuhkru mo\u0303o\u0303tmine.\u201c Ka on naine mures oma neljalapselise pere majandusliku olukorra pa\u0308rast. Ise on ta lapsega kodune ja abikaasa to\u0308o\u0308tab ehitusel. Ko\u0303ik neli last on alaealised. Mairel on esimene ka\u0308ik apteeki tehtud ja arve oli 130 eurot. Ka tuleb soetada ilmselt spetsiaalne insuliinipump, mis maksab 3500 eurot."}, {"text_idx": "#000011", "text": "O\u0303nneks aitaks insuliinipumpa osta Eesti laste ja noorte diabeediu\u0308hing ning Lastefond. Maire pere peaks selle pumba eest maksma vaid 360 eurot. \u201eMeie pere jaoks on ka see mega suur summa. Ainuu\u0308ksi ko\u0303ige elementaarsemate asjade jaoks, et laps elus pu\u0308siks, kulub meeletult raha,\u201c nendib pereema. Peale ravimite ja meditsiinitarvikute tuleb nu\u0308u\u0308d pojale osta ka spetsiaalseid toiduaineid, mis on kordades kallimad kui tavatoit."}, {"text_idx": "#000012", "text": "Pisipoiss hakkab ku\u0308ll pa\u0308rast puude vormistamist saama toetust, kuid sellest summast ja\u0308a\u0308b Maire so\u0303nul ilmselt va\u0308heks. Nii tuleb perel tuua ohvreid \u2013 pereisa peab plaani minna va\u0308lismaale to\u0308o\u0308le. \u201eAbikaasa praeguse palgaga saime ilusti hakkama ja oleme ka ise puudustkannatavaid peresid toidu ja riietega abistanud. Seda me tulevikus enam teha ei saa ja selle u\u0308le olen a\u0308a\u0308retult kurb.\u201c"}, {"text_idx": "#000013", "text": "Maire ise abi paluda ei taha. \u201eMa ei taha iseendale seoses oma lapse ravimatu haigusega abitust o\u0303petada,\u201c u\u0308tleb ta, et vo\u0303tab vastu ku\u0308ll fondide abi, kuid inimestelt annetusi paluma ei hakka. Ta unistab, et tulevikus leitaks diabeedi vastu muu ravim kui pidev insuliini su\u0308stimine. \u201eA\u0308kki ilmub kuskilt ajuhiiglasest teadlane, kes to\u0308o\u0308tab parema ravi va\u0308lja. Soovin, et minu laps saaks elada ta\u0308isva\u0308a\u0308rtuslikku elu ega peaks taluma pidevat torkimist.\u201c"}, {"text_idx": "#000014", "text": "Pereema paneb teistele lapsevanematele su\u0308damele, et nad oleks oma po\u0303nnide tervise osas ta\u0308helepanelikumad. \u201eMeie seisund oleks praegu palju parem, kui oleksime lasknud kohe poisi veresuhkrut kontrollida. Ma ro\u0303hutan, et see esimese tu\u0308u\u0308bi diabeet ei teki magusast, mahladest ega ra\u0308mpstoidust. Selle puhul otsustab ko\u0303huna\u0308a\u0308re lihtsalt u\u0308hel hetkel, et ta ei to\u0308o\u0308ta enam korralikult.\u201c"}, {"text_idx": "#000015", "text": "Esimese tu\u0308u\u0308bi diabeet no\u0303uab eluaegset insuliinravi"}, {"text_idx": "#000016", "text": "Esimese tu\u0308u\u0308bi diabeedi po\u0303hjuseks on insuliini tootvate beetarakkude ha\u0308vimine po\u0303letiku tulemusel, seisab diabeedi infolehel. Esimese tu\u0308u\u0308bi diabeedi ravi eeldab alati eluaegset insuliinravi. Insuliini kas su\u0308stitakse vo\u0303i manustatakse insuliinipumba abil. Haruldastel juhtudel vo\u0303ib haigust ravida ko\u0303huna\u0308a\u0308rme saarerakkude siirdamise vo\u0303i ko\u0303huna\u0308a\u0308rme siirdamisega. Diabeedi arengut mo\u0303jutavad nii pa\u0308rilik eelsoodumus kui ka keskkonnategurid. Esimese tu\u0308u\u0308bi diabeeti esineb maailmas ko\u0303ige rohkem Soomes, eestlastest diabeetikuist po\u0303eb esimest tu\u0308u\u0308pi umbes 10%. Diabeedi tunnused on muu hulgas pidev janu ja suukuivus, sage urineerimine, jo\u0303uetus, pidev na\u0308ljatunne, ootamatu kaalulangus ja aeglaselt paranevad haavad."}]